Posted by Paul Joubert on Friday, March 15, 2013 Under: Redaksioneel
Die Afrikaner bevolking was hoofsaaklik “boere” – wat moes terugkeer ‘na afgebrande plase, sonder vee en geld. In die volgende tien jaar het bitter min Afrikaners poste bekom wat deur die Staat geskep is – op uitsondering die Spoorweë of die Mynbedryf. Eers na 1910 – met Uniewording, het ons na die binnebaan begin beweeg.
As ’n nasie het ons egter lui geword – vanweë die “goedkoop” swart arbeid wat tot ons beskikking was die afgelope 100 jaar. Hierdie monster het ons egter ingehaal – waar hoofsaaklik swartes nou aandring op lone wat saampraat met wêreldstandaarde – alhoewel die produktiwiteit, kwaliteit, werksetiek en geletterdheid nie daar is nie.
Maar dit is ‘n tammeletjie vir ‘n anner dag – en nie my fokus hier nie.
Sedert 1994 het derduisende van ons kinders oorsee “gaan werk”. Daar het hul enige pos moontlik gevul – 90% daarvan soortgelyk aan wat die meeste swartes wat geen akademiese kwalifikasies besit – doen in Suid-Afrika nie. Verskil is net, hulle het in ponde en dollars verdien – wat goeie geld is in enige taal. En hierin lê ons verborge skat. Ons moet ‘n kopskuif maak – net soos honderd jaar terug – en self vir werkskepping verantwoordelik raak. GEEN WERK is benede jou nie, Afrikaner. Jou oupa het op die Spoorweë gaan werk, of in die myn, of ‘n werker op die plaas. Maar ons leiers het die nasie opgetel, opgebou en geinspireër om binne 48 jaar na die Tweede Boere Oorlog Afrikaner nasionalisme tot ‘n hoogtepunt te dryf en weer die “front runners” van Suid-Afrikaanse Ekonomie en Politiek te word.
Die Indiër in Suid-Afrika oor die afgelope 100 jaar het – met geen stemreg of grondbesit, nie moreel verval soos wat tans sigbaar is onder die ANC kaders en hul volgelinge nie!? Nee, hulle het met ‘n vasberadenheid entrepeneurskap ontwikkel en uitgebrei – en vir mekaar begin sorg. Volgens Quantec Labour Force Survey 2006, was Indiërwerkloosheid 9,6% versus die algehele gemiddelde van 25,2% vir alle bevolkingsgroepe saam.
Jong Afrikaner seun en dogter – Apartheid was verkeerd en is verby! Maar daar is baie gebeure in die Suid-Afrikaanse politiek die afgelope 100 jaar wat daartoe aanleiding gegee het. Die laaste 20 jaar het die Afrikaner se “skies julle” – “so jammer oor Apartheid” sindroom absoluut ons denkwyses gedomineer. Tot hier toe en nie vêrder nie. Ek is klaar jammer gesê. Het die “Ingelse” na die Tweede Boere Oorlog loop en jammer vra vir 20 jaar? Beslis nie. Hulle het parallel saam met die Afrikaner beweeg en voorspoed en welvaart geskep in die suidpunt van Afrika – terwyl die res van Afrika in diktatorskap verval het.
Welvaart kom nie as ‘n pakket van die staat nie. Jy word ook nie ryk van ’n salaris nie. Jy verkry die vermoë om welvaart te skep deur Entrepeneurskap te ontwikkel. So, ons is dus halfpad daar – want BEE het die Afrikaner verplig om die laaste twintig jaar sy eie finansiële potjie te krap.
Stap twee is nou om blanke Afrikaanse seuns en dogters aan te stel – ja, hulle moet onder begin. Afrikaner ouer – jou verantwoordelikheid is om hierdie seun en dogter van jou te leer dat werk - waste sort ook al – adel is en nie ’n sonde of straf nie.
Richard Maponya, ‘n swart Suid-Afrikaanse besigheidsman en entrepreneur –wat in 2012 – die Afrika Entrepeneur “Lifetime Award” verower het, sê: “I blame the country’s lack of entrepreneurial activity on black economic empowerment (BEE). BEE fostered a culture of entitlement and expectation that has robbed matriculants and university graduates of the incentive to start their own businesses.”
Dr. Mario Ambrosini – MP vir die Inkatha-Vryheidsparty, sê reguit dat die ANC se “welfare state” van korte duur gaan wees – en sy ondergang gaan bewerkstellig. “Daar is net nie genoeg fondse dat die staat almal finansieël kan dra nie”. En ‘n bewys van sy profetiese woorde is ‘n artikel wat vroeër vandeesmaand oor Zimbabwe se geldsake verskyn het.
The balance in cash-strapped Zimbabwe’s government public account has fallen to just $217 after paying public workers’ salaries last week, Tendai Biti, the country’s finance minister has said. “Last week when we paid civil servants there was $217 (left) in government coffers,” Biti told journalists in the capital Harare on Tuesday, claiming some of the workers had healthier bank balances than the state.
Jong Afrikaner – staan op! Maak die kopskuif. Vat verantwoordelikheid en begin werk – enige werk.
Next post: Vir God en Vaderland
Previous post: Die Wonderwerk...
Tags: afrikaner politiek en ekonomie afrikaner bevolking boere 1910 uniewording tweede boereoorlog stemreg of grondbesit quantec labour force survey 2006 apartheid entrepreneurskap bee